pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-"ธนกร”ลงพื้นที่สงขลารับฟังปัญหา​ประชาชน​อย่างใกล้ชิด​ ย้ำ”นายกฯ”กำชับเร่งช่วยเหลือประชาชนทุกเรื่อง
วันเสาร์ที่ 17 ธันวาคม 2565
17/12/2565
"ธนกร”ลงพื้นที่สงขลารับฟังปัญหา​ประชาชน​อย่างใกล้ชิด​ ย้ํา”นายกฯ”กําชับเร่งช่วยเหลือประชาชนทุกเรื่อง
"ธนกร”ลงพื้นที่สงขลารับฟังปัญหา​ประชาชน​อย่างใกล้ชิด​ ย้ํา”นายกฯ”กําชับเร่งช่วยเหลือประชาชนทุกเรื่อง
วันนี้(17ธ.ค.65)นายธนกรวังบุญคงชนะรัฐมนตรีประจําสํานักนายกรัฐมนตรีและคณะเดินทางมาตรวจราชการรับฟังข้อร้องเรียนรวมถึงข้อคิดเห็นจากประชาชนเพื่อรับฟังทุกข์ของประชาชนและเร่งหาแนวทางการแก้ไขทั้งนี้​มีนายเจษฎาจิตรัตน์ผู้ว่าราชการจังหวัดสงขลาพร้อมด้วยหัวหน้าส่วนราชการ​หน่วยงานที่เกี่ยวข้อง​และประชาชนร่วมให้การต้อนรับและร่วมในกิจกรรม
เมื่อเวลา​ 9.30​น.​รัฐมนตรีประจําสํานักนายกรัฐมนตรีได้เดินทางไปยังชุมชนสถานีอู่ตะเภาเขตเทศบาลนครหาดใหญ่พบปะเยี่ยมเยียนประชาชนและรับฟังปัญหาการขอความช่วยเหลือต่างๆโดยชุมชนแห่งนี้มีผู้อยู่อาศัย60ครัวเรือนประชากร218คนตั้งอยู่บนดินที่ของการรถไฟฯมานานกว่า30ปีซึ่งขณะนี้มีประชาชน7ครัวเรือนที่สร้างที่อยู่อาศัยหลังปี2554ทําให้ประสบปัญหาเรื่องที่อยู่อาศัยเนื่องจากการรถไฟจะใช้ที่ดินในโครงการรถไฟรางคู่สายใต้โดยทางชุมชนได้มีการจัดตั้งคณะทํางานเพื่อดําเนินการแก้ไขปัญหาซึ่งนาย​ธนกร​และคณะได้รับฟังเรื่องฟังราวร้องทุกข์​และยืนยันว่ารัฐบาลพยายามช่วยเหลือมาโดยตลอด​ภายใต้โครงการ​ "บ้านมั่นคง"ซึ่งเน้นการสร้างคุณภาพชีวิตด้านความเป็นอยู่และสิทธิในที่อยู่อาศัยอีกด้วย
จากนั้นเมื่อเวลา11.20น.รัฐมนตรีประจําสํานักนายกรัฐมนตรีได้เดินทางไปยังอ่างเก็บน้ําพรุพลีควายอ.นาหม่อมเพื่อติดตามความพร้อมในการรับมือสถานการณ์อุทกภัย​และการจัดการน้ําตลอดจนติดตามเพื่อเร่งให้มีการปูลาดพื้นผิวทางบริเวณทางเข้าอ่างเก็บน้ําพรุพลีควายเพื่อใช้เป็นสถานที่ออกกําลังกายอีกด้วย​ซึ่ง​นายธนกร​กล่าวว่า​แม้งบประมาณ​ของรัฐจะมีจํากัด​แต่นายกรัฐมนตรีพยายามใช้อย่างคุ้มค่าที่สุดเชื่อว่าอะไรที่เป็นประโยชน์กับพี่น้องประชาชนนายกรัฐมนตรีจะเร่งดําเนินให้อย่างแน่นอน
ขณะที่ในช่วงบ่ายของวันนี้​เวลา​ 15.20น.รัฐมนตรีประจําสํานักนายกรัฐมนตรีลงพื้นที่โครงการส่งน้ําและบํารุงรักษาระโนด-กระแสสินธ์ุ(ชลประทานแก้มลิง)เพื่อรับฟังปัญหาความเดือดร้อนของประชาชนในพื้นที่อย่างใกล้​ชิด​โดย​ได้มีการรับฟังปัญหา​เกี่ยวกับ​ระบบคลองระบายน้ําในพื้นที่ตื้นเขินและแคบซึ่งเกิดจากคันกั้นน้ํายังไม่สมบูรณ์ควบคุมกั้นน้ําไม่ได้ตลอดแนวชายฝั่งทะเลสาบและขาดการบริหารจัดการน้ําแบบบูรณาการ​ทั้งนี้หน่วยงานได้พื้นที่จะมีการเร่งรัดให้เกิดการแก้ไขปัญาหาโดยเร็ว
"พลเอกประยุทธ์จันทร์โอชานายก​ฯ​และ​รมว.กลาโหม​มีความห่วงใยพี่น้องประชาชนจึงให้ตนเองลงพื้นที่เร่งแก้ไขปัญหานี้ให้เร็วที่สุดเพื่อความเป็นอยู่ของประชาชนโดยจะต้องอาศัยความร่วมมือจากหลายหน่วยงานบูรณาการร่วมมือกันหาทางออกให้ประชาชนโดยเร็ว​ที่สุดและต้องไม่ทิ้งใครไว้ข้างหลัง"นาย​ธนกร​กล่าว
———-
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯปลื้ม นักกีฬายกน้ำหนักไทยปิดฉากการแข่งขันยกน้ำหนักชิงชนะเลิศแห่งโลก 2022
วันเสาร์ที่ 17 ธันวาคม 2565
17/12/2565
​โฆษกรัฐบาลเผย นายกฯปลื้ม นักกีฬายกน้ําหนักไทยปิดฉากการแข่งขันยกน้ําหนักชิงชนะเลิศแห่งโลก 2022
ณ กรุง Bogotá อย่างสวยงาม คว้า 5 เหรียญทอง 6 เหรียญเงิน และ 7 เหรียญทองแดง
วันนี้ (17 ธันวาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมผลการแข่งขันยกน้ําหนักชิงชนะเลิศแห่งโลก 2022 หรือ 2022 IWF World Championships ณ กรุงโบโกตา (Bogotá) ประเทศโคลอมเบีย ซึ่งจบการแข่งขันวันที่ 16 ธันวาคม 2565 โดยนักกีฬายกน้ําหนักทีมชาติไทย สามารถคว้ารางวัลจากการแข่งขัน ได้ถึง 18 เหรียญ แบ่งเป็น 5 เหรียญทอง 6 เหรียญเงิน และ 7 เหรียญทองแดง
โฆษกประจําสํานักนายกรัฐมนตรีเปิดเผยว่า ทัพนักกีฬายกน้ําหนักทีมชาติไทยทําผลงานได้อย่างยอดเยี่ยม ชัยชนะจากรุ่นการแข่งขัน ดังนี้ รุ่น 45 กิโลกรัม หญิง จากธรรญธร สุขข์เจริญ 2 เหรียญทอง 1 เหรียญเงิน และ จากสิริวิมล ประมงคล 1 เหรียญทอง 2 เหรียญเงิน รุ่น 55 กิโลกรัม ชาย จากธีรพงศ์ ศิลาชัย 2 เหรียญทอง รุ่น 67 กิโลกรัม ชาย จาก อส.ทพ.วิษณุ จันทรี 1 เหรียญเงิน จากวีรพล วิชุมา 3 เหรียญทองแดง รุ่น 64 กิโลกรัม หญิง จากรัตนวรรณ์ วามะลุน 2 เหรียญเงิน 1 เหรียญทองแดง และรุ่นมากกว่า 87 กิโลกรัมหญิง จากดวงอักษร ใจดี 3 เหรียญทองแดง ซึ่งการแข่งขันนี้ เป็นการเก็บคะแนนสะสมไปมหกรรมกีฬาโอลิมปิกเกมส์ 2024 ปารีสเกมส์ ประเทศฝรั่งเศส อีกด้วย
“นายกรัฐมนตรี ชื่นชมความสามารถของนักกีฬายกน้ําหนักทีมชาติไทย ที่สามารถทําผลงานได้อย่างยอดเยี่ยม คว้ารางวัล สร้างชื่อเสียงให้ประเทศไทย จากการแข่งขันในรายการ 2022 IWF World Championships นี้ จะเป็นส่วนสําคัญให้นักกีฬาสู่ความสําเร็จ ทั้งเป็นประสบการณ์และการสะสมคะแนนไปสู่ โอลิมปิกเกมส์ 2024 ปารีสเกมส์ โดยนายกรัฐมนตรีขอบคุณนักกีฬา ผู้ฝึกสอน และผู้มีส่วนเกี่ยวข้อง รวมทั้งให้กําลังใจนักกีฬาทุกคนสู่การแข่งขันต่อ ๆ ไป” นายอนุชาฯ กล่าว
รัฐบาลไทย-ข่าวทำเนียบรัฐบาล-สธ. เตือนอย่าแชร์ข้อมูลเท็จให้งดจัดบริการส่งเสริมป้องกันโรคกลุ่มไม่ใช่บัตรทอง ย้ำทุกหน่วยบริการยังให้บริการตามปกติระหว่างรอความชัดเจนทางกฎหมาย
วันเสาร์ที่ 17 ธันวาคม 2565
สธ. เตือนอย่าแชร์ข้อมูลเท็จให้งดจัดบริการส่งเสริมป้องกันโรคกลุ่มไม่ใช่บัตรทอง ย้ําทุกหน่วยบริการยังให้บริการตามปกติระหว่างรอความชัดเจนทางกฎหมาย
รองปลัดกระทรวงสาธารณสุข เผย พบการส่งข้อมูลเท็จทางไลน์แจ้งให้หน่วยบริการงดการจัดบริการส่งเสริมป้องกันโรคให้กับผู้ที่ไม่ได้อยู่ในสิทธิบัตรทอง
รองปลัดกระทรวงสาธารณสุข เผย พบการส่งข้อมูลเท็จทางไลน์แจ้งให้หน่วยบริการงดการจัดบริการส่งเสริมป้องกันโรคให้กับผู้ที่ไม่ได้อยู่ในสิทธิบัตรทอง ขอให้ประชาชนและบุคลากรอย่าหลงเชื่อและไม่ส่งต่อข้อมูลเท็จดังกล่าว ยืนยัน สธ. และ สปสช. ร่วมกันดูแลให้หน่วยบริการทั้งในและนอกสังกัด สธ. จัดบริการด้านการส่งเสริมป้องกันโรคให้กับประชาชนทุกคน ทุกสิทธิ์ ตามปกติ ระหว่างรอความชัดเจนทางข้อกฎหมายเกี่ยวกับงบส่วนนี้ ไม่ให้เกิดผลกระทบการเข้ารับบริการ
นายแพทย์พงศ์เกษม ไข่มุกด์ รองปลัดกระทรวงสาธารณสุข เปิดเผยว่า ขณะนี้พบการส่งต่อข้อมูลเท็จทางแชทไลน์แจ้งให้หน่วยบริการงดจัดบริการด้านส่งเสริมป้องกันโรคให้กับผู้ที่ไม่ได้อยู่ในสิทธิบัตรทอง ซึ่งอาจสร้างความสับสนให้กับประชาชนและหน่วยบริการได้ ข้อเท็จจริงเกี่ยวกับเรื่องนี้ คือ ที่ประชุมคณะกรรมการหลักประกันสุขภาพแห่งชาติ (บอร์ด สปสช.) ได้มีมติเห็นชอบประกาศหลักเกณฑ์การดําเนินงานและบริหารกองทุนหลักประกันสุขภาพแห่งชาติ หรืองบบัตรทอง ปี 2566 โดยให้แยกจัดสรรงบผู้ป่วยนอก (OP) และผู้ป่วยใน (IP) ที่เป็นงบประมาณส่วนใหญ่ออกมาก่อน เพื่อให้หน่วยบริการสามารถนํามาจัดบริการประชาชนได้ตามปกติ สําหรับงบส่งเสริมป้องกันโรค (P&P) เฉพาะส่วนของผู้ที่ไม่ได้อยู่ในสิทธิบัตรทอง ให้รอความชัดเจนจากฝ่ายกฏษฎีกา
พิจารณาตีความทางกฎหมายก่อน
นายแพทย์พงศ์เกษมกล่าวต่อว่า จากมติที่ประชุมดังกล่าว กระทรวงสาธารณสุขได้ย้ําให้หน่วยบริการในสังกัดทุกแห่งดําเนินการจัดบริการด้านการส่งเสริมป้องกันโรคให้กับประชาชนในความรับผิดชอบทุกคน ทุกสิทธิ์ ขณะที่สํานักงานหลักประกันสุขภาพแห่งชาติ (สปสช.) ก็จะดําเนินการให้หน่วยบริการอื่นนอกสังกัดกระทรวงสาธารณสุขจัดบริการเช่นเดียวกัน และจะมีการหารือในรายละเอียดการดําเนินงานร่วมกันอย่างใกล้ชิด เพื่อไม่ให้เกิดผลกระทบในการจัดบริการหรือเกิดปัญหาในการเข้ารับบริการของประชาชน ดังนั้น ขอยืนยันว่าประชาชนทุกคนยังคงได้รับบริการต่างๆ ตามปกติ และขอความร่วมมือไม่ส่งต่อข้อมูลเท็จดังกล่าว
******************************************** 17 ธันวาคม 2565
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงวัฒนธรรม ร่วมลงนามถวายพระพรสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
วันเสาร์ที่ 17 ธันวาคม 2565
รัฐมนตรีว่าการกระทรวงวัฒนธรรม ร่วมลงนามถวายพระพรสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
รัฐมนตรีว่าการกระทรวงวัฒนธรรม ร่วมลงนามถวายพระพรสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ณ อาคารภูมิสิริมังคลานุสรณ์ โรงพยาบาลจุฬาลงกรณ์ สภากาชาดไทย
รัฐมนตรีว่าการกระทรวงวัฒนธรรม ร่วมลงนามถวายพระพรสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ณ อาคารภูมิสิริมังคลานุสรณ์ โรงพยาบาลจุฬาลงกรณ์ สภากาชาดไทย
เมื่อวันที่ ๑๖ ธันวาคม ๒๕๖๕ นายอิทธิพล คุณปลื้ม รัฐมนตรีว่าการกระทรวงวัฒนธรรม ร่วมลงนามถวายพระพรสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา โดยมี นางยุพา ทวีวัฒนะกิจบวร ปลัดกระทรวงวัฒนธรรม คณะผู้บริหารกระทรวงวัฒนธรรม และข้าราชการ เข้าร่วม ณ อาคารภูมิสิริมังคลานุสรณ์ โรงพยาบาลจุฬาลงกรณ์ สภากาชาดไทย
รัฐบาลไทย-ข่าวทำเนียบรัฐบาล- ก.เกษตรฯ ประชุมคณะทำงานแก้ไขปัญหาทุเรียนด้อยคุณภาพและการสวมสิทธิ์ใบรับรองการปฏิบัติทางการเกษตรที่ดี (GAP) ของเกษตรกรเพื่อการส่งออกทุเรียนของประเทศไทย ครั้งที่ 1/2565
วันศุกร์ที่ 16 ธันวาคม 2565
ก.เกษตรฯ ประชุมคณะทํางานแก้ไขปัญหาทุเรียนด้อยคุณภาพและการสวมสิทธิ์ใบรับรองการปฏิบัติทางการเกษตรที่ดี (GAP) ของเกษตรกรเพื่อการส่งออกทุเรียนของประเทศไทย ครั้งที่ 1/2565
ก.เกษตรฯ ประชุมคณะทํางานแก้ไขปัญหาทุเรียนด้อยคุณภาพและการสวมสิทธิ์ใบรับรองการปฏิบัติทางการเกษตรที่ดี (GAP) ของเกษตรกรเพื่อการส่งออกทุเรียนของประเทศไทย ครั้งที่ 1/2565
วันศุกร์ที่ 16 ธันวาคม 2565 เวลา 13.30 น. นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมคณะทํางานแก้ไขปัญหาทุเรียนด้อยคุณภาพและการสวมสิทธิ์ใบรับรองการปฏิบัติทางการเกษตรที่ดี (GAP) ของเกษตรกรเพื่อการส่งออกทุเรียนของประเทศไทย ครั้งที่ 1/2565 ณ ห้องประชุมกระทรวงเกษตรและสหกรณ์ ห้อง 123 มีประเด็นสําคัญดังนี้
1) แนวทางการตรวจสอบเพื่อป้องกันและแก้ไขปัญหาทุเรียนด้อยคุณภาพและการสวมสิทธิ์ใช้ใบรับรอง GAP
2) กฎหมาย/ระเบียบที่เกี่ยวข้อง เพื่อนําไปกําหนดข้อบังคับและเป็นอํานาจหน้าที่ให้กับเจ้าหน้าที่ในการควบคุมคุณภาพผลผลิตทุเรียน
3) การเพิ่มประสิทธิภาพการตรวจสอบเพื่อป้องกันและแก้ไขปัญหาทุเรียนด้อยคุณภาพและการสวมสิทธิ์ใช้ใบรับรอง GAP
รัฐบาลไทย-ข่าวทำเนียบรัฐบาล-"ทิพานัน" โชว์เม็ดเงินลงทุนพื้นที่ EEC  11 เดือน จำนวน 48,316 ล้านบาท 43% ของเงินลงทุนทั้งหมด  ตอกย้ำผลสำเร็จนโยบาย “พล.อ.ประยุทธ์”ปฏิรูปประเทศด้านเศรษฐกิจและการลงทุน
วันเสาร์ที่ 17 ธันวาคม 2565
17/12/2565
"ทิพานัน" โชว์เม็ดเงินลงทุนพื้นที่ EEC  11 เดือน จํานวน 48,316 ล้านบาท 43% ของเงินลงทุนทั้งหมด  ตอกย้ําผลสําเร็จนโยบาย “พล.อ.ประยุทธ์”ปฏิรูปประเทศด้านเศรษฐกิจและการลงทุน
"ทิพานัน" โชว์เม็ดเงินลงทุนพื้นที่ EEC  11 เดือน จํานวน 48,316 ล้านบาท 43% ของเงินลงทุนทั้งหมด  ตอกย้ําผลสําเร็จนโยบาย “พล.อ.ประยุทธ์”ปฏิรูปประเทศด้านเศรษฐกิจและการลงทุน เอื้อประโยชน์คนทุกกลุ่ม วางรากฐานให้คนรุ่นถัดไป
วันนี้(17ธ.ค.65)น.ส.ทิพานันศิริชนะรองโฆษกประจําสํานักนายกรัฐมนตรีเปิดเผยว่าตามที่พล.อ.ประยุทธ์จันทร์โอชานายกรัฐมนตรีในฐานะคณะกรรมการนโยบายการพัฒนาเขตเศรษฐกิจพิเศษ(กพศ.)มุ่งยกระดับเศรษฐกิจเพื่อพลิกโฉมประเทศให้ความสําคัญในการลงทุนโดยตรงจากต่างประเทศ(FDI)ในพื้นที่EEC โดยเฉพาะใน7กลุ่มอุตสาหกรรมเป้าหมายล่าสุดกรมพัฒนาธุรกิจการค้ารายงานการลงทุนในพื้นที่EECของนักลงทุนต่างชาติในช่วง11เดือน2565คือตั้งแต่เดือนมกราคม-พฤศจิกายนมีนักลงทุนต่างชาติสนใจลงทุนในพื้นที่EECแล้วจํานวน105รายคิดเป็น20%ของจํานวนนักลงทุนทั้งหมดมีมูลค่าการลงทุนในพื้นที่EECจํานวน48,316ล้านบาทคิดเป็น43%ของเงินลงทุนทั้งหมด
น.ส.ทิพานันกล่าวว่าสําหรับต่างชาติที่เข้ามาลงทุนในพื้นที่EECมากที่สุดจากประเทศญี่ปุ่น42รายเงินลงทุน24,520ล้านบาทจีน9รายเงินลงทุน10,956ล้านบาทและสิงคโปร์9รายเงินลงทุน2,156ล้านบาทโดยลงทุนในธุรกิจเช่นบริการศูนย์กระจายสินค้าระหว่างประเทศด้วยระบบที่ทันสมัย บริการพัฒนาซอฟต์แวร์ซึ่งเป็นการออกแบบและพัฒนาระบบบริหารจัดการควบคุมการผลิตในโรงงานและระบบบริหารจัดการสินค้าคงคลังและบริการทางวิศวกรรมและเทคนิค เป็นต้นดดยคาดว่าในเดือนธันวาคมจะมีนักลงทุนต่างชาติเข้ามาประกอบธุรกิจเพิ่มขึ้นอย่างต่อเนื่อง สะท้อนผลสําเร็จและความก้าวหน้าของพื้นที่EECตามนโยบายของพล.อ.ประยุทธ์
“โครงการEECถือเป็นหนึ่งในโครงการสําคัญเร่งด่วนที่พล.อ.ประยุทธ์วางรากฐานไว้สําหรับคนรุ่นถัดไปรองรับการเปลี่ยนแปลงของโลกยุคใหม่และเพิ่มขีดความสามารถในการแข่งขัน ถือเป็นการปฏิรูปประเทศด้านเศรษฐกิจอย่างเป็นรูปธรรมในด้านการค้าการลงทุนซึ่งไม่เพียงจะช่วยยกระดับความเป็นอยู่ของพี่น้องประชาชนในพื้นที่EECแต่ยังเชื่อมโยงโครงสร้างพื้นฐานและการคมนาคมอย่างเป็นระบบเพื่อให้เกิดการเจริญเติบโตไปสู่ทุกภาคของประเทศไทยและเชื่อมต่อไปยังภูมิภาคซึ่งประชาชนกลุ่มอื่นจะได้รับประโยชน์ด้วยอย่างครอบคลุมและทั่วถึงภายใต้การดําเนินการที่พล.อ.ประยุทธ์กําชับให้ทุกภาคส่วนดําเนินการตามกฎหมายด้วยความระมัดระวังใช้จ่ายงบประมาณด้วยความโปร่งใสเพื่อให้เกิดประโยชน์สูงสุดต่อประเทศชาติและประชาชน”น.ส.ทิพานันกล่าว
————
รัฐบาลไทย-ข่าวทำเนียบรัฐบาล-นายกรัฐมนตรี กำชับหน่วยงานเกี่ยวข้องเร่งดำเนินการชดเชยเกษตรกรในพื้นที่เพาะปลูกประสบอุทกภัยให้ครบทุกพื้นที่ บรรเทาความเดือดร้อนเร็วที่สุด
วันเสาร์ที่ 17 ธันวาคม 2565
17/12/2565
นายกรัฐมนตรี กําชับหน่วยงานเกี่ยวข้องเร่งดําเนินการชดเชยเกษตรกรในพื้นที่เพาะปลูกประสบอุทกภัยให้ครบทุกพื้นที่ บรรเทาความเดือดร้อนเร็วที่สุด
นายกรัฐมนตรีกําชับหน่วยงานเกี่ยวข้องเร่งดําเนินการชดเชยเกษตรกรในพื้นที่เพาะปลูกประสบอุทกภัยให้ครบทุกพื้นที่ บรรเทาความเดือดร้อนเร็วที่สุดโดยเฉพาะกลุ่มผู้ยากจน พร้อมมอบ รง.และท่องเที่ยวดึงผู้ว่างงานพัฒนาฝีมือป้อนธุรกิจภาคท่องเที่ยวที่ยังขาดแคลนคนทํางาน
วันที่17ธ.ค. 65น.ส.ไตรศุลีไตรสรณกุลรองโฆษกประจําสํานักนายกรัฐมนตรีกล่าวว่าพล.อ.ประยุทธ์จันทร์โอชานายกรัฐมนตรีและรมว.กลาโหมได้รับทราบรายงานจากสํานักงานสภาพัฒนาการเศรษฐกิจและสังคมแห่งชาติ(สศช.)เกี่ยวกับสถานการณ์ด้านแรงงานว่าในไตรมาสที่3/65(ก.ค.-ก.ย.65)ทั่วประเทศมีการการจ้างงานรวม39.6ล้านคนเพิ่มขึ้นร้อยละ2.1จากช่วงเดียวกันของปีก่อนขณะที่การว่างงานก็ปรับตัวดีขึ้นมีจํานวนผู้ว่างงาน4.9แสนคนคิดเป็นอัตราการว่างงานร้อยละ1.23
อย่างไรก็ตามแม้การจ้างงานทั้งในภาคเกษตรและนอกภาคเกษตรซึ่งครอบคลุมภาคการผลิตและบริการจะอยู่ในระดับที่น่าพอใจและแนวโน้มแรงงงานมีรายได้ดีขึ้นตามการมีงานทํา แต่ก็มีประเด็นที่นายกรัฐมนตรีได้กําชับให้หน่วยงานที่เกี่ยวข้องเร่งรัดดําเนินการต่อไปคือการเร่งช่วยเหลือและเยียวยาเกษตรกรผู้ได้รับผลกระทบจากอุทกภัยที่พื้นที่เพาะปลูกถูกน้ําท่วมเสียหายให้ครบถ้วนทุกจังหวัดโดยเร็วจากปัจจุบันที่กระทรวงเกษตรและสหกรณ์อยู่ระหว่างการสํารวจพื้นที่ความเสียหายเพื่อจ่ายเงินเยียวยาตามระเบียบกระทรวงการคลังและขณะนี้ดําเนินการจ่ายเงินไปแล้วประมาณ30จังหวัดจากทั้งหมด65จังหวัด
“นายกรัฐมนตรีได้ให้หน่วยงานที่เกี่ยวข้องเร่งรัดดําเนินการเยียวยาผลกระทบจากอุทกภัยตามที่กฎหมายกําหนดให้เกษตรกรได้รับความช่วยเหลือให้เร็วที่สุดให้มีเงินอีกส่วนหนึ่งเข้าไปช่วยเหลือเพิ่มเติมจากโครงการอื่นๆที่ดําเนินการไปแล้วอย่างประกันรายได้ผู้ปลูกข้าวที่มีส่วนช่วยเหลือไร่ละ1,000บาทและเงินส่วนต่างของราคาข้าวที่ท่านนายกฯกําชับในส่วนนี้ก็เนื่องด้วยห่วงใยกลุ่มผู้ที่มีความยากจนที่มีความสามารถในการรองรับภัยพิบัติน้อยกว่ากลุ่มอื่นๆ”น.ส.ไตรศุลีกล่าว
น.ส.ไตรศุลีกล่าวว่านายกรัฐมนตรียังได้มีข้อสั่งการเพื่อดูแลกลุ่มผู้ว่างงานโดยให้กระทรวงแรงงานและกระทรวงการท่องเที่ยวและกีฬาร่วมกันพิจารณาแนวทางที่จะดึงผู้ว่างงานเข้ามาอบรมและพัฒนาทักษะในการประกอบอาชีพเกี่ยวกับภาคการท่องเที่ยวที่ขณะนี้ผู้ประกอบการท่องเที่ยวมีความต้องการแรงงานสูงเนื่องจากภาคการท่องเที่ยวได้ขยายตัวตามการกลับมาของนักท่องเที่ยว โดยในไตรมาสที่3/65ในภาคโรงแรมและภัตตาคารที่มีการจ้างงานเพิ่มขึ้นร้อยละ8.3 และจากผลสํารวจของสมาคมโรงแรมไทยเดือนก.ย. 65พบว่าผู้ประกอบการธุรกิจโรงแรมร้อยละ77ยังขาดแคลนแรงงาน
————-
รัฐบาลไทย-ข่าวทำเนียบรัฐบาล-"ทิพานัน" ยกอานิสสงส์เอเปคปังไม่หยุด ดึงดูดนักท่องเที่ยวต่างชาติเพิ่มปีหน้า 20-24ล้านคน สร้างรายได้ 0.84-1.01 ล้านล้านบาท  สะท้อนวิสัยทัศน์ “พล.อ.ประยุทธ์” ดึงศักยภาพซอฟต์พาวเวอร์ ขับเคลื่อนเศรษฐกิจ
วันเสาร์ที่ 10 ธันวาคม 2565
"ทิพานัน" ยกอานิสสงส์เอเปคปังไม่หยุด ดึงดูดนักท่องเที่ยวต่างชาติเพิ่มปีหน้า 20-24ล้านคน สร้างรายได้ 0.84-1.01 ล้านล้านบาท  สะท้อนวิสัยทัศน์ “พล.อ.ประยุทธ์” ดึงศักยภาพซอฟต์พาวเวอร์ ขับเคลื่อนเศรษฐกิจ
"ทิพานัน" ยกอานิสสงส์เอเปคปังไม่หยุด ดึงดูดนักท่องเที่ยวต่างชาติเพิ่มปีหน้า 20-24ล้านคน สร้างรายได้ 0.84-1.01 ล้านล้านบาท  สะท้อนวิสัยทัศน์ “พล.อ.ประยุทธ์” ดึงศักยภาพซอฟต์พาวเวอร์ ขับเคลื่อนเศรษฐกิจ ยกระดับรายได้ประชาชนเป็นรูปธรรม
วันที่ 10 ธันวาคม 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี กล่าวถึงกรณีที่ศูนย์วิจัยกสิกรไทยออกมาคาดการณ์ว่าในปี 2566 นักท่องเที่ยวต่างชาติเที่ยวไทยน่าจะมีจํานวนประมาณ 20-24 ล้านคน โดยกลับมาคิดเป็นสัดส่วน 50-60% เมื่อเทียบกับจํานวนนักท่องเที่ยวต่างชาติเที่ยวไทยในปี 2562 ขณะที่การใช้จ่ายของชาวต่างชาติที่เดินทางมาท่องเที่ยวไทย จะสร้างรายได้สู่ธุรกิจท่องเที่ยวและธุรกิจที่เกี่ยวเนื่อง จะมีมูลค่าประมาณ 0.84-1.01 ล้านล้านบาท โดยค่าใช้จ่ายของนักท่องเที่ยวต่างชาติเฉลี่ยต่อทริปอยู่ที่ประมาณ 42,000 บาทต่อคนต่อทริป เพิ่มขึ้นจากประมาณ 40,000 บาทต่อคนต่อทริป ในปี 2565
น.ส.ทิพานัน กล่าวว่า ศูนย์วิจัยกสิกรไทยมองว่าปัจจัยที่สนับสนุนการท่องเที่ยว นอกจากการทําแคมเปญการตลาดกระตุ้นการท่องเที่ยวไทยในต่างประเทศ รวมถึงมาตรการสนับสนุนการท่องเที่ยว ได้แก่ มาตรการขยายระยะเวลาพํานักของชาวต่างชาติ ทั้งกลุ่มประเทศที่ได้รับการยกเว้นวีซ่า จากไม่เกิน 30 วัน เป็นไม่เกิน 45 วัน และกลุ่ม Visa on Arrival จากไม่เกิน 15 วัน เป็นไม่เกิน 30 วัน (เริ่มวันที่ 1 ตุลาคม2565-31 มีนาคม2566)  แล้ว อีกหนึ่งปัจจัย คือการจัดงานเอเปค 2022 ที่เผยแพร่ในสังคมออนไลน์ของผู้นําประเทศ ทําให้ประเทศไทยได้รับความสนใจจากชาวต่างชาติมากขึ้น
รองโฆษกประจําสํานักนายกรัฐมนตรี กล่าวว่า จากรายงานผลการวิเคราะห์ดังกล่าว สะท้อนถึงประสิทธิภาพและผลสําเร็จของการจัดประชุมเอเปค 2022 ที่ช่วยกระตุ้นภาคท่องเที่ยว ดึงดูดความสนใจของนักท่องเที่ยวชาวต่างชาติ และเม็ดเงินเข้าสู่ประเทศไทย เพื่อนําไปสู้การสร้างงาน สร้างรายได้ในธุรกิจท่องเที่ยวและธุรกิจที่เกี่ยวเนื่อง โดยเฉพาะวิสัยทัศน์ของรัฐบาล พล.อ.ประยุทธ์ จันทร์โอชา ที่เลือกกรุงเทพฯ เป็นเมืองสําหรับการจัดการประชุม ซึ่งนอกจากกรุงเทพฯจะเป็นเมืองที่ติดอันดับ 1 ในเมืองที่นักท่องเที่ยวทั่วโลกชื่นชอบมากที่สุด (Best City) ในการท่องเที่ยวเอเชียแปซิฟิค จากการเปิดเผยของนิตยสาร DestinAsian และในเดือนกรกฎาคมที่ผ่านมา อโกด้า แพลตฟอร์มดิจิทัลด้านการท่องเที่ยวระดับโลก ยังจัดอันดับให้เป็นจุดหมายปลายทางยอดนิยมระดับโลก
น.ส.ทิพานัน กล่าวว่า ที่สําคัญหนึ่งในเหตุผลที่แพลตฟอร์มดิจิทัลระดับโลกเลือกกรุงเทพฯเป็นอันดับ 1 คือ ซอฟต์พาวเวอร์ของไทย ไม่ว่าจะเป็นวัดวาอาราม วัฒนธรรมและอาหารที่มากมายหลากหลายพร้อมต้อนรับนักท่องเที่ยว ซึ่งต้องขอบคุณทุกภาคส่วนทั้งภาครัฐ เอกชนและพี่น้องประชาชน ที่เป็นเจ้าบ้านที่ดี
“จะเห็นได้ว่ารัฐบาลภายใต้การนําของพล.อ.ประยุทธ์ มีความเข้าใจและใช้ศักยภาพของซอฟต์พาวเวอร์ ทุนทางวัฒนธรรมได้อย่างมีประสิทธิภาพและมีพลังสอดรับกับการเปลี่ยนแปลงของสถานการณ์โลก และส่งผลให้เกิดการขับเคลื่อนเศรษฐกิจ ยกระดับรายได้ และคุณภาพชีวิตของประชาชนอย่างเป็นรูปธรรม”น.ส.ทิพานัน ระบุ
รัฐบาลไทย-ข่าวทำเนียบรัฐบาล-วันรัฐธรรมนูญ  ๑๐ ธันวาคม
วันศุกร์ที่ 9 ธันวาคม 2565
วันรัฐธรรมนูญ  ๑๐ ธันวาคม
พระบาทสมเด็จพระปกเกล้าเจ้าอยู่หัว รัชกาลที่ ๗ ได้พระราชทานรัฐธรรมนูญแห่งราชอาณาจักรสยามฉบับถาวร เพื่อเป็นหลักในการปกครองของประเทศให้แก่ประชาชนชาวไทย
รัฐบาลไทย-ข่าวทำเนียบรัฐบาล-ดีอีเอส พบข่าวปลอมกรมสรรพากรเรียกจ่ายหนี้ค้าง ขึ้นแท่นอันดับหนึ่ง ขณะที่ข่าวปลอมจากกลุ่มนโยบายภาครัฐมากที่สุด ด้านข่าวปลอมโควิด-19 มี 7 เรื่อง
วันเสาร์ที่ 10 ธันวาคม 2565
ดีอีเอส พบข่าวปลอมกรมสรรพากรเรียกจ่ายหนี้ค้าง ขึ้นแท่นอันดับหนึ่ง ขณะที่ข่าวปลอมจากกลุ่มนโยบายภาครัฐมากที่สุด ด้านข่าวปลอมโควิด-19 มี 7 เรื่อง
ดีอีเอส พบข่าวปลอมกรมสรรพากรเรียกจ่ายหนี้ค้าง ขึ้นแท่นอันดับหนึ่ง ขณะที่ข่าวปลอมจากกลุ่มนโยบายภาครัฐมากที่สุด ด้านข่าวปลอมโควิด-19 มี 7 เรื่อง
​
กระทรวงดิจิทัลเพื่อเศรษฐกิจและสังคม(ดีอีเอส)สรุปสถานการณ์ข่าวปลอมสัปดาห์ล่าสุดพบว่าข่าวปลอมกรมสรรพากรโทรศัพท์เรียกจ่ายหนี้ภาษีอากรค้างชําระมาอันดับหนึ่งขณะที่กระแสโควิด-19สายพันธุ์โอมิครอนระบาดและทําให้การติดโควิด-19ง่ายขึ้นส่งผลมีข่าวปลอม7เรื่อง
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่2-8ธันวาคม2565โดยศูนย์ต่อต้านข่าวปลอมพบข้อความที่เข้ามาจํานวน5,131,164ข้อความโดยมีข้อความที่ต้องดําเนินการตรวจสอบ(Verify)ทั้งสิ้น222ข้อความแบ่งเป็นข้อความที่มาจากSocial listeningจํานวน184ข้อความและข้อความที่มาจากLine Officialจํานวน38ข้อความรวมเรื่องที่ต้องดําเนินการตรวจสอบ103เรื่อง
ทั้งนี้ดีอีเอสได้แบ่งข่าวปลอมที่ได้รับความสนใจเป็น4กลุ่มประกอบด้วย
กลุ่มที่1ข่าวปลอมเรื่องนโยบายรัฐบาลข่าวสารทางราชการความสงบเรียบร้อยของสังคมขัดศีลธรรมอันดีและความมั่นคงภายในประเทศจํานวน49เรื่อง
กลุ่มที่2ข่าวปลอมเรื่องผลิตภัณฑ์สุขภาพวัตถุอันตรายเครื่องสําอางรวมถึงสินค้าและบริการที่ผิดกฎหมายจํานวน39เรื่อง
กลุ่มที่3 ข่าวปลอมเศรษฐกิจจํานวน11เรื่อง
กลุ่มที่4ข่าวปลอมเรื่องภัยพิบัติจํานวน4เรื่อง
สําหรับข่าวปลอมทั้ง4กลุ่มมีความเกี่ยวเนื่องกับเรื่องโควิค-19จํานวน7เรื่อง
นางสาวนพวรรณกล่าวต่อว่าเมื่อพิจารณาจากข่าวปลอมที่ได้รับความสนใจสูงสุด10อันดับระหว่างวันที่2-8ธันวาคมดังนี้
อันดับที่1เรื่องกรมสรรพากรโทรศัพท์เรียกจ่ายหนี้ภาษีอากรค้างชําระ
อันดับ2เรื่องห้ามสแกนจ่ายเงินค่าปรับผ่านใบสั่งเจ้าหน้าที่พนักงานเด็ดขาด
อันดับที่3เรื่องคลื่นแผ่จากเสาส่งโทรศัพท์มือถือและคลื่นWiFiเป็นสาเหตุหลักๆของการก่อมะเร็ง
อันดับที่4เรื่อง37จังหวัดเตรียมรับมือพายุกระหน่ําไทยแรงที่สุดในปี2565ความแรง160 km.hr
อันดับที่5เรื่องกัญชาช่วยบรรเทาอาการลมชักเฉียบพลันได้
อันดับที่6เรื่องกรมการจัดหางานรับสมัครงานออนไลน์และงานพาร์ทไทม์ผ่านเพจBLOODHUNTER
อันดับที่7เรื่องตลาดหลักทรัพย์แห่งประเทศไทยเปิดรับนักลงทุนหน้าใหม่
อันดับที่8เรื่องรักษาโรคหวัดด้วยการดื่มน้ําผสมเบคกิ้งโซดา
อันดับที่9เรื่องเกาหลีเปิดรับแรงงานไทยทําไร่ส้ม
อันดับที่10เรื่องเดินไขว้เท้าช่วยให้หัวใจแข็งเเรง
“ดีอีเอสตระหนักถึงผลกระทบของข่าวปลอมที่มีผลกระทบกับชีวิตประจําวันของประชาชนอย่างมากขอให้ประชาชนอย่างหลงเชื่อข่าวปลอมที่มีการแพร่ระบาดในทุกช่องทางทั้งจากโชเชียลมีเดียโทรศัพท์และเอสเอ็มเอสหากท่านได้รับการแจ้งข้อมูลที่ผิดปรกติผ่านโชเชียลมีเดียเอสเอ็มเอสหรือทางโทรศัพท์เพื่อป้องกันความเสียหายที่จะเกิดขึ้นท่านสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenterเว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87 ”นางสาวนพวรรณกล่าว
__________________
รัฐบาลไทย-ข่าวทำเนียบรัฐบาล-​PM meets with Lord Powell of Bayswater KCMG of United Kingdom
วันเสาร์ที่ 10 ธันวาคม 2565
​PM meets with Lord Powell of Bayswater KCMG of United Kingdom
​PM meets with Lord Powell of Bayswater KCMG of United Kingdom
December 8, 2022, at 11.00 hrs, at the Purple Room, Thai Khu Fah Building, Government House, Lord Powell of Bayswater KCMG, member of the House of Lords, United Kingdom, paid a courtesy call on Prime Minister and Defense Minister Gen. Prayut Chan-o-cha. Deputy Secretary-General to the Prime Minister and Acting Government Spokesperson Anucha Burapachaisri disclosed gist of the meeting as follows:
The Prime Minister expressed pleasure to meet with Lord Powell of Bayswater, whom he has earlier met in several occasions, and commended long-standing and cordial relations between Thailand and United Kingdom. He also conveyed felicitations toward King Charles III, and expressed profound condolences over the passing of Queen Elizabeth II, who was deeply revered by the Thai people.
Lord Powell of Bayswater thanked the Prime Minister for the warm welcome as always, and congratulated the success of Thailand’s hosting of the 29th APEC Economic Leaders’ Meeting. The Prime Minister was praised for the capability to liaise, manage, and administer the meeting in an efficient manner despite the current tensions and challenges. He also recognized the Thai Government’s effective response to COVID-19 pandemic which has boosted confidence of and drawn an increasing number of UK travelers to Thailand.
Both parties came to terms that there are potentials for Thailand and UK to further tighten economic cooperation. The Prime Minister underscored the Thai Government’s policy to promote digital economy and sustainable economic recovery and growth to becoming a low-carbon society driven by the BCG economic model, which is in line with UK’s Ten Point Plan for Green Industrial Revolution. Thailand and UK may also exchange knowledge and good practices for sustainable economic recovery. The Prime Minister took the opportunity to extend his invitation for UK businessmen to invest in the Eastern Economic Corridor (EEC) in the fields of their expertise, which include EV production, and consider Thailand as their production base.
The Prime Minister also called on the UK to consider reduction of import duties for Thailand’s eco-friendly goods, and tangible development of FTA between the two countries through existing bilateral cooperation mechanisms, i.e., Strategic Dialogue Meeting, and JETCO. He also encouraged UK investors to take most advantage of Thailand’s reduction of tariff rates for environmental goods implemented under the APEC framework.
รัฐบาลไทย-ข่าวทำเนียบรัฐบาล-นายกฯ ติดตามสถานการณ์น้ำภาคใต้ สงขลา นราธิวาส ปัตตานี
วันเสาร์ที่ 10 ธันวาคม 2565
นายกฯ ติดตามสถานการณ์น้ําภาคใต้ สงขลา นราธิวาส ปัตตานี
นายกฯ ติดตามสถานการณ์น้ําภาคใต้ สงขลา นราธิวาส ปัตตานี
วันที่ 10 ธันวาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ติดตามสถานการณ์น้ําทั่วประเทศ โดยเฉพาะในภาคใต้ตอนล่าง ซึ่งพบว่าในช่วงวันที่ 9 – 11 ธันวาคม 2565 นี้ จะมีฝนตกหนักหลายพื้นที่และมีฝนตกหนักมากบางแห่ง พร้อมกําชับหน่วยงานที่เกี่ยวข้องให้เฝ้าระวังและบริหารจัดการสถานการณ์น้ําให้เหมาะสม สอดคล้องกับพื้นที่ในแต่ละจังหวัดด้วย
โดยกองอํานวยการน้ําแห่งชาติ รายงานสภาพอากาศใน 24 ชั่วโมงที่ผ่านมา ซึ่งพบว่ากลุ่มจังหวัดภาคใต้ตอนล่างมีฝนตกหนักมากบริเวณสงขลา นราธิวาส และปัตตานี และออกประกาศฉบับที่ 56/2565 แจ้งพื้นที่เสี่ยงเฝ้าระวัง ดังนี้
1.เฝ้าระวังพื้นที่เสี่ยงน้ําหลาก น้ําท่วมขัง บริเวณ จ.ชุมพร ภูเก็ต สุราษฎร์ธานี นครศรีธรรมราช พัทลุง สงขลา ตรัง สตูล ปัตตานี ยะลา และนราธิวาส
2. เฝ้าระวังระดับน้ําเพิ่มขึ้นอย่างฉับพลันและระดับน้ําลันตลิ่งบริเวณแม่น้ําสายหลักและลําน้ําสาขาของแม่น้ําชุมพร คลองหลังสวน แม่น้ําตาปี แม่น้ําพุมดวง แม่น้ําตะกั่วป่า แม่น้ําปากพนัง แม่น้ําตรัง คลองชะอวด แม่น้ําสายบุรี แม่น้ําปัตตานี แม่น้ําบางนรา และแม่น้ําโก-ลก
นอกจากนี้ ทุกหน่วยงานที่เกี่ยวข้องยังได้เฝ้าระวังสถานการณ์น้ําของอ่างเก็บน้ํา และแหล่งน้ําต่าง ๆ ให้สอดคล้องกับสภาพอากาศในแต่ละพื้นที่ โดยเฉพาะในอ่างเก็บน้ําขนาดใหญ่ที่มีแนวโน้มปริมาตรน้ําสูงกว่าเกณฑ์ปฏิบัติการเก็บกักน้ําสูงสุด และอ่างเก็บน้ําขนาดกลางและขนาดเล็กที่มีปริมาตรน้ํามากกว่า 80% และมีแนวโน้มเพิ่มสูงขึ้น เสี่ยงน้ําล้นที่จะกระทบพื้นที่ท้ายน้ํา โดยศูนย์บริหารจัดการน้ําส่วนหน้าในพื้นที่เสี่ยงอุทกภัยภาคใต้ ได้พิจารณาปรับลดการระบายน้ําอยู่ที่ 5 ล้าน ลบ.ม. (จากเดิม 6.05 ลบ.ม.) โดยเริ่มลดการระบายน้ําตั้งแต่วันที่ 7 ธันวาคม 2565 เพื่อลดผลกระทบบริเวณท้ายเขื่อนให้น้อยที่สุด
“นายกรัฐมนตรีเน้นย้ําการทํางานของหน่วยงานที่เกี่ยวข้องให้เฝ้าระวังและติดตามสถานการณ์น้ําอย่างต่อเนื่อง พร้อมกําชับให้ทุกหน่วยงานเตรียมการบริหารจัดการน้ําล่วงหน้าเพื่อรองรับสถานการณ์ ทั้งการเร่งระบายน้ําและพร่องน้ํา ลงพื้นที่ตรวจสอบและซ่อมแซมตามแนวคันบริเวณริมแม่น้ํา และเร่งกําจัดสิ่งกีดขวางทางน้ํา รวมไปถึงการจัดเตรียมเจ้าหน้าที่และเครื่องมือให้ประจําในพื้นที่จุดเสี่ยงภัยให้เพียงพอเพื่อให้ทันต่อการให้ความช่วยเหลือประชาชน” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-รมว แรงงาน เร่งขับเคลื่อนพลิกโฉมแรงงานภาคเกษตร สู่เกษตรอัจฉริยะ
วันเสาร์ที่ 10 ธันวาคม 2565
รมว แรงงาน เร่งขับเคลื่อนพลิกโฉมแรงงานภาคเกษตร สู่เกษตรอัจฉริยะ
รมว.แรงงาน นายสุชาติ ชมกลิ่น มอบกรมพัฒนาฝีมือแรงงาน เทรนแรงงานภาคการเกษตรให้ใช้นวัตกรรมและเทคโนโลยีสมัยใหม่ ในการผลิต ลดต้นทุน ลดเวลา เพิ่มผลผลิต มอบโรงเรือนต้นแบบเกษตรอัจริยะเพื่อเรียนรู้ 95 แห่งทั่วประเทศ
รัฐบาลไทย-ข่าวทำเนียบรัฐบาล-"รมต.นร ธนกร" ลงพื้นที่ จ.นครศรีธรรมราช เยี่ยมให้กำลังใจประชาชนที่ประสบอุทกภัย  พร้อมชื่นชมการบูรณาการความร่วมมือทุกฝ่ายสอดคล้องแนวทางของรัฐบาล
วันศุกร์ที่ 9 ธันวาคม 2565
"รมต.นร ธนกร" ลงพื้นที่ จ.นครศรีธรรมราช เยี่ยมให้กําลังใจประชาชนที่ประสบอุทกภัย  พร้อมชื่นชมการบูรณาการความร่วมมือทุกฝ่ายสอดคล้องแนวทางของรัฐบาล
"รมต.นร ธนกร" ลงพื้นที่ จ.นครศรีธรรมราช เยี่ยมให้กําลังใจประชาชนที่ประสบอุทกภัย  พร้อมชื่นชมการบูรณาการความร่วมมือทุกฝ่ายสอดคล้องแนวทางของรัฐบาล   กําชับพื้นที่รายงานความเสียหาย เพื่อนําสู่การเยียวยาได้อย่างเร่งด่วนทันท่วงที
วันนี้ (9 ธ.ค.65) นายธนกร วังบุญคงชนะ รัฐมนตรีประจําสํานักนายกรัฐมนตรี ลงพื้นที่ตรวจเยี่ยมติดตามสถานการณ์น้ําท่วม ที่ อําเภอท่าศาลา และอําเภอสิชล จ.นครศรีธรรมราช เพื่อตรวจเยี่ยมประชาชนที่ประสบปัญหาอุทกภัย หลังเกิดฝนตกต่อเนื่องตั้งแต่วันที่ 3-5 ธันวาคมที่ผ่านมา โดยรัฐมนตรีประจําสํานักนายกรัฐมนตรี กล่าวว่าพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้กําชับให้ตนเองลงพื้นที่เพื่อตรวจเยี่ยมและให้กําลังใจประชาชนที่ได้รับผลกระทบจากปัญหาอุทกภัย โดยกําชับให้หน่วยงานในพื้นที่เร่งสํารวจความเสียหายที่เกิดขึ้นเพื่อดําเนินการช่วยเหลือตามระเบียบของทางราชการต่อไป โดยที่อําเภอท่าศาลา มีผู้ได้รับผลกระทบจากสถานการณ์อุทกภัย จํานวน 9 ตําบล 6 ชุมชน ประชาชนได้รับผลกระทบและได้รับความเดือดร้อน 5,010 ครัวเรือน 18,385 คน ส่วนสถานการณ์ล่าสุดปริมาณน้ําในพื้นที่แห้งเป็นปกติ ลําคลองสายหลักและสายรองมีระดับน้ําลดลง ส่วนพื้นที่ราบมีน้ําท่วมขังต่ําพื้นที่การเกษตรเพียงเล็กน้อย
จากนั้น ขณะที่อําเภอสิชล เกิดอุทกภัยเมื่อวันที่ 4 ธันวาคม เกิดความเสียหายรวม 9 ตําบล 110 หมู่บ้านประชาชนได้รับผลกระทบ 12,127 ครัวเรือน 33,717 คน บ้านเรือนเสียหายบางส่วน 4 หลัง
นอกจากนี้ รัฐมนตรีประจําสํานักนายกรัฐมนตรี (นายธนกร วังบุญคงชนะ) ยังกล่าวอีกว่า ในส่วนของการร้องเรียน ข้อเสนอแนะ และความคิดเห็นจากประชาชนในการลงพื้นที่ครั้งนี้ ซึ่งมีทั้งในเรื่องการแก้ไขปัญหาพื้นที่น้ําท่วมซ้ําซาก การลงทุนในโครงสร้างพื้นฐาน การสนับสนุนด้านงบประมาณพร้อมความต้องการขอรับความช่วยเหลือในด้านต่างๆ จะถูกนําไปขยายผลและติดตามต่อโดยรัฐบาลอย่างแน่นอน
รัฐบาลไทย-ข่าวทำเนียบรัฐบาล-ข่าวดี เกษตรกร ส่งออกผลไม้ไทยไม่สะดุด กรมวิชาการเกษตร ออกใบรับรอง GAP ใหม่ ครบ 100% ทั่วประเทศแล้ว เตือนห้ามลักลอบนำผลไม้จากประเทศเพื่อนบ้านมาสวมสิทธิ หากพบเจ้าหน้าที่ร่วมทุจริตลงโทษวินัยและตามกฎหมายเด็ดขาด
วันเสาร์ที่ 10 ธันวาคม 2565
ข่าวดี เกษตรกร ส่งออกผลไม้ไทยไม่สะดุด กรมวิชาการเกษตร ออกใบรับรอง GAP ใหม่ ครบ 100% ทั่วประเทศแล้ว เตือนห้ามลักลอบนําผลไม้จากประเทศเพื่อนบ้านมาสวมสิทธิ หากพบเจ้าหน้าที่ร่วมทุจริตลงโทษวินัยและตามกฎหมายเด็ดขาด
ข่าวดี เกษตรกร ส่งออกผลไม้ไทยไม่สะดุด กรมวิชาการเกษตร ออกใบรับรอง GAP ใหม่ ครบ 100% ทั่วประเทศแล้ว เตือนห้ามลักลอบนําผลไม้จากประเทศเพื่อนบ้านมาสวมสิทธิ หากพบเจ้าหน้าที่ร่วมทุจริตลงโทษวินัยและตามกฎหมายเด็ดขาด
วันที่ 10 ธ.ค.65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ขณะนี้กรมวิชาการเกษตร กระทรวงเกษตรและสหกรณ์ ได้ดําเนินการเปลี่ยนใบรับรองมาตรฐาน GAP เป็นรหัสรับรองรูปแบบใหม่ให้กับพืชทุกชนิดในระบบ GAP ครบ 100% ทั่วประเทศเรียบร้อยแล้ว เร็วกว่าเป้าหมายที่กําหนดไว้เกือบ 1 เดือน ซึ่งการเปลี่ยนใบรับรอง GAP รูปแบบใหม่นี้ ได้มีการปรับรหัสรับรอง สําหรับสินค้าผลไม้ส่งออกไปจีนและบางประเทศ ตามระเบียบสํานักงานมาตรฐานสินค้าเกษตรและอาหารแห่งชาติ(มกอช.) เนื่องจากปัจจุบันประเทศผู้นําเข้าได้เพิ่มเงื่อนไขที่เข้มงวดขึ้น ทั้งในแง่คุณภาพสินค้าและสุขอนามัยพืช เช่น สินค้าเกษตรที่จะส่งออกไปสาธารณรัฐประชาชนจีน ต้องได้รับการรับรองมาตรฐานระบบการผลิต GAP เป็นต้น
ทั้งนี้ กรมวิชาการเกษตร ได้ประสานสํานักงานศุลกากรจีน เพื่อจัดส่งเลขทะเบียนแปลง GAP รหัสใหม่ ครอบคลุม 299,076 แปลง เกษตรกร 185,808 ราย พื้นที่รวม 1,860,454.31 ไร่ ให้สํานักงานศุลการกรจีน เพื่ออัพเดทข้อมูลรหัส GAP ใหม่ ในข้อมูลของหน่วยงานที่เกี่ยวข้องของจีนให้เป็นปัจจุบัน จึงเชื่อว่าจะไม่กระทบต่อการส่งออกทุเรียนและลําไยของไทย ที่จะเริ่มมีผลผลิตในเดือน ก.พ. ปีหน้า
น.ส.ไตรศุลี กล่าว่า ใบรับรอง GAP รูปแบบใหม่นี้ เป็นการสร้างความเชื่อมั่นในสินค้าเกษตรที่มีคุณภาพ โดยสามารถตรวจสอบย้อนกลับถึงแหล่งผลิต มีการระบุรหัสหน่วยรับรอง รหัสมาตรฐานการผลิต รหัสผู้ได้รับการรับรอง รหัสจังหวัด รหัสชนิดขอบข่าย ทําให้การตรวจสอบย้อนกลับถึงแหล่งที่มาสามารถทําได้อย่างมีประสิทธิภาพมากยิ่งขึ้น โดยเป็นไปตามข้อกําหนดใน พ.ร.บ. มาตรฐานสินค้าเกษตร พ.ศ. 2551 และตามประกาศสํานักงานมาตรฐานสินค้าเกษตรและอาหารแห่งชาติ (มกอช.) เพื่อสร้างความมั่นใจให้ประเทศคู่ค้าที่ต้องการนําเข้าสินค้าคุณภาพ ปลอดภัย และตรวจสอบที่มาแหล่งผลิตได้ เสริมสร้างการส่งออกผลไม้ไทยให้มีความยั่งยืน
อย่างไรก็ตาม รัฐบาลขอเตือนผู้ประกอบการ ห้ามลักลอบนําเข้าผลไม้จากประเทศเพื่อนบ้านหรือจากแหล่งอื่นมาสวมสิทธิใบรับรอง GAP เพื่อการส่งออก ซึ่งจะส่งผลกระทบต่อเกษตรกรในประเทศทั้งระบบ หากพบเบาะแสหรือการกระทําผิดสามารถแจ้งให้กรมวิชาการเกษตร ทราบเพื่อดําเนินการทันที โดยกรมวิชาการเกษตร ได้มีการตรวจสอบอย่างเข้มงวดในเรื่องดังกล่าว หากพบการทําผิดจะลงโทษตามกฎหมาย และหากพบว่าเจ้าหน้ารัฐละเลยการปฏิบัติหน้าที่หรือมีการทุจริต จะต้องถูกดําเนินการทางวินัยและกฎหมายอย่างเด็ดขาดด้วย
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ปลื้ม ความมั่นคงทางไซเบอร์ของประเทศไทย ได้อับดับ 41 จาก 161 ประเทศ ถือเป็นอันดับ 3 ของอาเซียน โดยได้คะแนนการปกป้องข้อมูลส่วนบุคคลได้ 100 %
วันเสาร์ที่ 10 ธันวาคม 2565
​โฆษกรัฐบาลเผย นายกฯ ปลื้ม ความมั่นคงทางไซเบอร์ของประเทศไทย ได้อับดับ 41 จาก 161 ประเทศ ถือเป็นอันดับ 3 ของอาเซียน โดยได้คะแนนการปกป้องข้อมูลส่วนบุคคลได้ 100 %
​โฆษกรัฐบาลเผย นายกฯ ปลื้ม ความมั่นคงทางไซเบอร์ของประเทศไทย ได้อับดับ 41 จาก 161 ประเทศ ถือเป็นอันดับ 3 ของอาเซียน โดยได้คะแนนการปกป้องข้อมูลส่วนบุคคลได้ 100 %
วันนี้ (10 ธันวาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ได้ทราบว่า National Cyber Security Index หรือ NCIS ได้จัดอันดับความมั่นคงทางไซเบอร์ของประเทศไทย อยู่อันดับที่ 41 จากทั้งหมด 161 ประเทศ และเป็นอันดับ 3 ของอาเซียน โดยพิจารณาจาก ตัวชี้วัด ความสามารถในการจัดการภัยคุกคามทางไซเบอร์, การจัดการอุบัติเหตุทางไซเบอร์ และ การพัฒนาความปลอดภัยทั่วไปทางไซเบอร์ โดยพิจารณาร่วมกับ ข้อมูลจากรัฐบาลประเทศต่าง ๆ ข้อมูลจากองค์กรและผู้เชี่ยวชาญ และ ข้อมูลของ NCIS เอง
ประเทศไทยได้รับคะแนนการปกป้องข้อมูลส่วนบุคคล คะแนนการตอบสนองต่อเหตุการณ์ทางไซเบอร์ และ คะแนนการวิเคราะห์ภัยทางไซเบอร์และข้อมูล 100 % คะแนนการศึกษาและการพัฒนาบุคลากรผู้เชี่ยวชาญ 89 % คะแนนความมั่นคงดัชนีทางไซเบอร์ที่ 64.94 % และคะแนนการจัดการวิกฤตทางไซเบอร์อยู่ที่ 60 %
“นายกรัฐมนตรีกําชับการทํางานของทุกหน่วยงานที่เกี่ยวข้อง และตระหนักถึงการพัฒนาทางไซเบอร์มาตลอด โดยวางแนวนโยบายที่ครอบคลุมประเด็นทางไซเบอร์ ได้แก่ พระราชบัญญัติการรักษาความมั่นคงปลอดภัยไซเบอร์ พ.ศ. 2562 ทั้งนี้เพื่อความปลอดภัย และเป็นระเบียบ ซึ่งนายกรัฐมนตรีได้ขอบคุณการทํางานของหน่วยงานที่เกี่ยวข้อง โดยผลจากการดําเนินงานนโยบายที่ผ่านมานั้นจึงได้เห็นถึงความสําเร็จอย่างเป็นรูปธรรมจากการจัดอันดับทางไซเบอร์ของประเทศไทยที่มีแนวโน้มดีขึ้นอย่างต่อเนื่อง คะแนนหลายส่วนน่าภาคภูมิใจ ประเทศไทยมีความปลอดภัยด้านการปกป้องข้อมูลส่วนบุคคล 100% แสดงถึงความเข้มแข็งของ ระบบการจัดการทางไซเบอร์ของประเทศไทย” นายอนุชาฯกล่าว
รัฐบาลไทย-ข่าวทำเนียบรัฐบาล-สธ. ยืนยัน ถ่ายโอนภารกิจ รพ.สต. ให้ อบจ. ยึดถูกต้องตามกฎหมายและสองฝ่ายมีความพร้อม
วันเสาร์ที่ 10 ธันวาคม 2565
สธ. ยืนยัน ถ่ายโอนภารกิจ รพ.สต. ให้ อบจ. ยึดถูกต้องตามกฎหมายและสองฝ่ายมีความพร้อม
รองปลัดกระทรวงสาธารณสุข ยืนยัน การถ่ายโอนภารกิจ สอน./รพ.สต. ไป อบจ. ต้องเป็นไปถูกต้องตามกฎหมาย และทั้งสองฝ่ายต้องมีความพร้อม ชี้การถ่ายโอนรอบปี 2567 บุคลากรยึดตามคู่มือการถ่ายโอนฯ และความเห็น ก.พ. ส่วนงบประมาณ UC สสจ.และ อบจ.ต้องหารือให้ได้ข้อตกลง
รองปลัดกระทรวงสาธารณสุข ยืนยัน การถ่ายโอนภารกิจ สอน./รพ.สต. ไป อบจ. ต้องเป็นไปถูกต้องตามกฎหมายและทั้งสองฝ่ายต้องมีความพร้อม ชี้การถ่ายโอนรอบปี 2567 บุคลากรยึดตามคู่มือการถ่ายโอนฯ และความเห็น ก.พ.ส่วนงบประมาณUC สสจ.และ อบจ.ต้องหารือให้ได้ข้อตกลงร่วมกัน ล่าสุดเหลืออีก 9 จังหวัด รวม 331 แห่ง
นายแพทย์พงศ์เกษม ไข่มุกด์ รองปลัดกระทรวงสาธารณสุข กล่าวถึงความก้าวหน้าการถ่ายโอนภารกิจ สอน.และ รพ.สต.ให้แก่ อบจ. ว่า ได้กําชับและสื่อสารกับผู้บริหารในพื้นที่อย่างต่อเนื่องตามนโยบายของท่านปลัดกระทรวงสาธารณสุข ให้ปฏิบัติตามกฎหมายที่เกี่ยวข้องและให้มีการเตรียมความพร้อมทั้งฝ่ายรับและฝ่ายโอนในพื้นที่ ทั้งนี้ ในส่วนกลางระดับอนุกรรมการถ่ายโอนฯ ได้ทําความชัดเจนในหลักการและหลักเกณฑ์การถ่ายโอนในรอบที่ 2 ปี 2567 โดย ประการที่ 1 บุคลากรที่จะถ่ายโอนตามภารกิจ เป็นไปตามคู่มือการถ่ายโอนฯ และการยืนยันของผู้แทนสํานักงาน ก.พ. ในคราวประชุมเมื่อวันที่ 1 ธันวาคม 2565 ของคณะกรรมการการกระจายอํานาจฯ ซึ่งมีนายวิษณุ เครืองาม รองนายกรัฐมนตรี เป็นประธาน และ ประการที่ 2 งบประมาณ ซึ่งมี 2 ส่วน คือ ส่วนแรก เป็นfix costของรพ.สต. ตามขนาดS, M, L ซึ่งสํานักงบประมาณเป็นหน่วยดําเนินการ และส่วนที่สอง งบประมาณหลักประกันสุขภาพหรือ งบ UC ซึ่งเป็นงบที่ รพ.สต.เคยได้รับนั้น หน่วยงานในระดับพื้นที่ คือ สสจ. และ อบจ. ต้องเจรจาหารือตามข้อเท็จจริงเกี่ยวกับงบในส่วนผู้ป่วยนอก (OP) และงบในส่วนรายการส่งเสริมป้องกันสุขภาพ (PP) ให้เกิดข้อตกลงทั้งสองฝ่าย
นายแพทย์พงศ์เกษมกล่าวต่อว่า ปลัดกระทรวงสาธารณสุขได้มอบอํานาจให้แก่นายแพทย์สาธารณสุขจังหวัด(นพ.สสจ.) เป็นผู้ลงนามการส่งมอบและบันทึกข้อตกลงความร่วมมือกับ นายก อบจ. ซึ่งแต่ละพื้นที่ สสจ.และ อบจ. ต้องมีการประสานหารือ ติดตามตรวจสอบ ทบทวนประเด็นต่างๆ ที่อาจยังมีความไม่ชัดเจนหรือยังเป็นข้อกังวลใจอย่างรอบคอบและต่อเนื่อง เพื่อให้การถ่ายโอนภารกิจเป็นไปด้วยความเรียบร้อย ถูกต้องตามหลักเกณฑ์ และลดผลกระทบทั้งต่อการให้บริการประชาชน หน่วยงานและบุคลากรที่ต้องถ่ายโอน จึงอาจทําให้บางจังหวัดมีความล่าช้าอยู่บ้าง แต่ขณะนี้ถือว่าคืบหน้าไปอย่างมาก มีการถ่ายโอนไปแล้ว 40 จังหวัด รวม 2,932 แห่ง ส่วนที่เหลืออีก 9 จังหวัด รวม 331 แห่ง ทางพื้นที่อยู่ระหว่างการดําเนินการ หากทั้งสองฝ่ายเห็นว่าสิ่งที่ยังไม่ชัดเจนหรือยังเป็นข้อกังวลใจในการถ่ายโอน สามารถแก้ปัญหาได้ ไม่ก่อให้เกิดผลกระทบต่อการบริการประชาชน หรือบุคลากรที่ต้องถ่ายโอน ก็สามารถลงนามการส่งมอบและMOU ได้ทันที
“กระทรวงสาธารณสุข เริ่มมีความกังวลเกี่ยวกับช่วงที่อาจจะมีการระบาดของโรคโควิด 19 เพิ่มขึ้น รวมถึงไวรัสอุบัติใหม่ตัวอื่นของโรคทางเดินหายใจที่เริ่มมีรายงาน และโรคติดเชื้อแบคทีเรียบางชนิด ที่อาจก่อให้เกิดการเจ็บป่วยและผลกระทบตามมา เนื่องจากระบบเดิมที่ดําเนินการอยู่ทางระบาดวิทยา คือการเฝ้าระวังโรค การควบคุมและป้องกันโรค การส่งต่อ ตลอดจนการรายงานข้อมูลและวิเคราะห์เพื่อให้เกิดการสั่งการตามระดับถึงในพื้นที่ ซึ่งอาจมีปัญหาเนื่องจากไม่สามารถสั่งการตรงได้ แต่เป็นการประสานงานแทน ทําให้อาจรับมือได้ไม่ทันท่วงที” นายแพทย์พงศ์เกษมกล่าว
*********************************** 10 ธันวาคม 2565
รัฐบาลไทย-ข่าวทำเนียบรัฐบาล-"สมศักดิ์" เผยกองทุนยุติธรรม อนุมัติช่วย ปชช.ไปแล้วกว่า 47 ล้านบาท ชม จนท.ตั้งใจทำงานชาวบ้านพอใจมาก ขอช่วยประชาสัมพันธ์อีกเยอะๆ ชวนผู้เดือดร้อนมาใช้บริการฟรีไม่มีค่าใช้จ่าย
วันเสาร์ที่ 10 ธันวาคม 2565
"สมศักดิ์" เผยกองทุนยุติธรรม อนุมัติช่วย ปชช.ไปแล้วกว่า 47 ล้านบาท ชม จนท.ตั้งใจทํางานชาวบ้านพอใจมาก ขอช่วยประชาสัมพันธ์อีกเยอะๆ ชวนผู้เดือดร้อนมาใช้บริการฟรีไม่มีค่าใช้จ่าย
"สมศักดิ์" เผยกองทุนยุติธรรม อนุมัติช่วย ปชช.ไปแล้วกว่า 47 ล้านบาท ชม จนท.ตั้งใจทํางานชาวบ้านพอใจมาก ขอช่วยประชาสัมพันธ์อีกเยอะๆ ชวนผู้เดือดร้อนมาใช้บริการฟรีไม่มีค่าใช้จ่าย
นายสมศักดิ์ เทพสุทิน รมว.ยุติธรรม เปิดเผยว่า ผลการดําเนินงานกองทุนยุติธรรมในปีงบประมาณ 2566 หลังจากผ่านมาแล้ว 2 เดือนเศษ มีผู้เข้ารับบริการทั้งหมด 823 ราย แบ่งเป็นผู้มาขอรับคําปรึกษากฎหมาย 48 ราย และผู้มาขอรับความช่วยเหลือตามภารกิจของกองทุนยุติธรรม 775 ราย เช่น การช่วยเหลือประชาชนในการดําเนินคดี การจัดหาทนาย การขอปล่อยชั่วคราวผู้ต้องหา หรือการช่วยเหลือผู้ถูกละเมิด และการสนับสนุนในการให้ความรู้ทางกฎหมาย ขณะนี้ได้อนุมัติเงินช่วยเหลือประชาชนแล้ว 47,991,540 บาท โดยจ่ายเงินไปแล้ว 2,884,670 บาท สําหรับงบประมาณของกองทุนยุติธรรมในปี 2566 มีวงเงินช่วยเหลือประชาชน 152,750,000 บาท
นายสมศักดิ์ กล่าวอีกว่า นอกจากนี้ เรายังได้มีการสํารวจความพึงพอใจที่มีต่อการให้บริการของกองทุนยุติธรรม เพื่อนํามาปรับปรุงและพัฒนาบริการ ทั้งในด้านกระบวนการให้บริการ การให้บริการของเจ้าหน้าที่ ความสะดวกในการรับบริการ และการแจ้งข้อมูลข่าวสาร ซึ่งจากผลสํารวจพบว่าผู้มารับบริการมีความพึงพอใจมาก ตรงนี้ตนต้องขอชื่นชมเจ้าหน้าที่ทุกคนที่ตั้งใจทํางานช่วยเหลือประชาชนผู้เดือดร้อน และขอให้พัฒนาให้ดีขึ้นไปอื่น รวมทั้งประชาสัมพันธ์ให้คนทราบและเข้ามาใช้บริการกันเยอะๆ
"ผมอยากเชิญชวนพี่น้องประชานที่ได้รับความเดือดร้อน หรือมีปัญหาเข้ามาขอความช่วยเหลือกับกองทุนยุติธรรมได้เลย เรามีเจ้าหน้าที่คอยบริการให้ความช่วยเหลือ ให้คําปรึกษาทางด้านกฎมาย หรือหากต้องขึ้นศาลเรามีทนายความให้การช่วยเหลือฟรีโดยไม่มีค่าใช้จ่าย ซึ่งสามารถเข้ามาติดต่อที่กระทรวงยุติธรรม สํานักงานยุติธรรมจังหวัดทั่วประเทศ หรือโทร 1111 กด 77 เรายินดีที่จะให้การช่วยเหลืออย่างเต็มที่" นายสมศักดิ์ กล่าว
รัฐบาลไทย-ข่าวทำเนียบรัฐบาล-​รัฐมนตรีฯ สุริยะ นำคณะผู้บริหารกระทรวงอุตสาหกรรม ลงนามถวายพระพรสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
วันอาทิตย์ที่ 18 ธันวาคม 2565
18/12/2565
​รัฐมนตรีฯ สุริยะ นําคณะผู้บริหารกระทรวงอุตสาหกรรม ลงนามถวายพระพรสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
​รัฐมนตรีฯ สุริยะ จึงรุ่งเรืองกิจ นําคณะผู้บริหารกระทรวงอุตสาหกรรม ลงนามถวายพระพรสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
เมื่อวันที่ 17 ธันวาคม 2565 เวลา 10.00 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายณัฐพล รังสิตพล ปลัดกระทรวงอุตสาหกรรม ลงนามถวายพระพรสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา และถวายแจกันดอกไม้ ให้ทรงหายจากพระอาการประชวร และมีพระพลานามัยสมบูรณ์แข็งแรงในเร็ววัน ณ อาคารภูมิสิริมังคลานุสรณ์ โรงพยาบาลจุฬาลงกรณ์ สภากาชาดไทย
โดยมีผู้บริหารกระทรวงอุตสาหกรรมเข้าร่วมลงนามถวายพระพร อาทิ นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายเดชา จาตุธนานันท์ นายวีระกิตติ์ รันทกิจธนวิชร์ ผู้ตรวจราชการกระทรวงอุตสาหกรรม นางวรวรรณ ชิตอรุณ ผู้อํานวยการสํานักงานเศรษฐกิจอุตสาหกรรม นายจุลพงษ์ ทวีศรี อธิบดีกรมโรงงานอุตสาหกรรม นายเอกภัทร วังสุวรรณ เลขาธิการคณะกรรมการอ้อยและน้ําตาลทราย นายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม นายใบน้อย สุวรรณชาตรี อธิบดีกรมส่งเสริมอุตสาหกรรม นายวีริศ อัมระปาล ผู้ว่าการการนิคมอุตสาหกรรมแห่งประเทศไทย นางสาวนารถนารี รัฐปัตย์ กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย และคณะผู้บริหารระดับสูงกระทรวงอุตสาหกรรม ร่วมคณะด้วย
รัฐบาลไทย-ข่าวทำเนียบรัฐบาล-รมว.สุชาติ แจง เด็กจบใหม่มีงานทำแล้วกว่า 80 เปอร์เซ็นต์ ยันตัวเลขจากผู้ประกันตนประกันสังคม
วันจันทร์ที่ 19 ธันวาคม 2565
19/12/2565
รมว.สุชาติ แจง เด็กจบใหม่มีงานทําแล้วกว่า 80 เปอร์เซ็นต์ ยันตัวเลขจากผู้ประกันตนประกันสังคม
รมว.สุชาติ แจง เด็กจบใหม่มีงานทําแล้วกว่า 80 เปอร์เซ็นต์ ยันตัวเลขจากผู้ประกันตนประกันสังคม
วันที่ 19 ธันวาคม 2565นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงกรณีที่รองศาสตราจารย์ ดร.ยงยุทธ์ แฉล้มวงษ์ ที่ปรึกษาสถาบันวิจัยเพื่อการพัฒนาประเทศไทยหรือ TDRI ออกมาให้สัมภาษณ์สื่อมวลชนว่า เด็กไทยตกงาน 1 ล้านคน รัฐควรทุ่มงบประมาณสนับสนุนทางการศึกษาให้คณะที่เป็นความต้องการของตลาดเพิ่มขึ้น เพื่อจูงใจให้เด็กๆ หันมาเรียนในสาขาวิชาเหล่านี้ เพื่อขับเคลื่อนตลาดแรงงานบ้านเราไม่ขาดแคลน ซึ่งข้อเท็จจริงในเรื่องนี้นั้น จากข้อมูลของสํานักงานประกันสังคม พบว่า เด็กจบใหม่ในปี 63 – 65 มีอยู่จํานวน 1,193,376 ราย เมื่อตรวจสอบจากฐานทะเบียนประกันสังคมในจํานวนนี้เป็นผู้มีงานทําและมีรายชื่ออยู่ในฐานข้อมูลดังกล่าวจํานวน 957,900 ราย คิดเป็นร้อยละ 80.27 ซึ่งจะเห็นได้ว่า ในแต่ละปีละมีเด็กจบใหม่ทยอยเข้าสู่ระบบประกันสังคมมาตรา 33 ปีละหลายแสนคน ส่วนที่เหลือจะหันไปประกอบอาชีพอิสระ เข้าสู่ตลาดงานต่างประเทศ และตัดสินใจเรียนต่อทั้งในและต่างประเทศ
นายสุชาติกล่าวต่อว่า ในส่วนของกระทรวงแรงงาน ได้ดําเนินการตามมาตรการส่งเสริมการจ้างงานอย่างต่อเนื่อง อาทิ โครงการ Co – payment จ้างงานเด็กจบใหม่ จํานวน 56,492 ราย แพลตฟอร์มไทยมีงานทํา จํานวน 294,916 ราย โครงการส่งเสริมรักษาการจ้างงาน SMEs เกิดการจ้างงานผู้ประกันตนรายใหม่ จํานวน 57,036 ราย โครงการ Factory Sandbox เกิดการจ้างงานผู้ประกันตนรายใหม่ 48,716 ราย นอกจากนี้ ยังมีการจ้างงานภาครัฐ จาก พ.ร.ก.กู้เงิน และงบประมาณประจําปี ขณะเดียวกันกระทรวงแรงงานยังดําเนินการฝึกทักษะฝืมือเพื่อการประกอบอาชีพรองรับการขยายตัวของภาคธุรกิจท่องเที่ยวและบริการ อาทิ หลักสูตรผู้ประกอบการอาหารไทย ผู้ประกอบอาหารฮาลาล นวดไทยและสปา พนักงานผสมเครื่องดื่ม บาเทนเดอร์ พนักงานดูแลเรือ ช่างซ่อมบํารุง คนขับรถ เน้นฝึกสาขาที่เกี่ยวกับธุรกิจท่องเที่ยวและบริการในพื้นที่จังหวัดท่องเที่ยวเป็นหลัก อาทิ ภูเก็ต ชลบุรี ระยอง กระบี่ เชียงใหม่ เชียงราย และกรุงเทพมหานคร เป็นต้น กระทรวงแรงงานยังได้ให้กรมการจัดหางาน Matching ตําแหน่งงานจากความรู้ ความสามารถ และทักษะของเด็กจบใหม่เพื่อให้เรียนจบแล้วสามารถได้งานทําในสถานประกอบการเหล่านั้นได้ทันที รวมทั้งจัดงานนัดพบแรงงานในแต่ละจังหวัดทั่วประเทศอย่างต่อเนื่อง
“จะเห็นได้ว่าผลพวงจากการที่รัฐบาล ภายใต้การนําของท่านพล.อ.ประยุทธ์ จันทร์โอชา นายกรัฐมนตรีที่ได้มีการเปิดประเทศและขับเคลื่อนนโยบายต่างๆ ทําให้เศรษฐกิจฟื้นตัวเร็ว เกิดการจ้างงานเพิ่มขึ้นทั้งเด็กจบใหม่และผู้ต้องการหางานทําต่างทยอยเข้าสู่ระบบ เนื่องจากสถานการณ์โควิด-19 ที่คลี่คลายลง จึงทําให้นักท่องเที่ยวกลับเข้ามาท่องเที่ยวในประเทศไทยเพิ่มขึ้น”นายสุชาติกล่าวท้ายสุด
+++++++++++++++++++++
กองเผยแพร่และประชาสัมพันธ์
19 ธันวาคม 2565
รัฐบาลไทย-ข่าวทำเนียบรัฐบาล-​กรมการจัดหางาน ปั้น “นักจัดหางานยุคใหม่” สร้างความรู้ พัฒนาทักษะ สู่มืออาชีพ
วันจันทร์ที่ 19 ธันวาคม 2565
19/12/2565
​กรมการจัดหางาน ปั้น “นักจัดหางานยุคใหม่” สร้างความรู้ พัฒนาทักษะ สู่มืออาชีพ
กรมการจัดหางาน จัดอบรมเจ้าหน้าที่ด้านจัดหางาน ระหว่างวันที่ 19 - 23 ธันวาคม 2565 ปั้น “นักจัดหางานยุคใหม่” รับนโยบายปรับเปลี่ยนภาครัฐสู่การเป็นรัฐบาลดิจิทัล
นายไพโรจน์ โชติกเสถียร อธิบดีกรมการจัดหางาน เปิดเผยว่า การระบาดของโรคโควิด – 19 เป็นตัวเร่งสําคัญที่ทําให้มีการใช้เทคโนโลยีควบคู่กับการทํางานอย่างก้าวกระโดดโลกของการทํางานมีการเปลี่ยนแปลงตลอดเวลาความล้ําหน้าทางเทคโนโลยีได้เข้ามาเปลี่ยนแปลงวิธีการทํางาน และการติดต่อสื่อสาร ซึ่งการบริหารทรัพยากรบุคคลก็มีความสําคัญอย่างมาก ในการสร้างกลไกบริหารการจัดหางานให้มีความสะดวก รวดเร็ว และทันสมัย เพื่อให้สามารถรองรับสิ่งใหม่ที่เข้ามา ทั้งการทํางานระยะไกล การใช้ระบบอัตโนมัติ และการนําแพลตฟอร์มต่าง ๆ เข้ามาให้บริการประชาชนมากขึ้น นอกจากนี้แรงงานยังมีการปรับเปลี่ยนพฤติกรรมเป็นแรงงานอิสระมากขึ้น กรมการจัดหางาน จึงจําเป็นอย่างยิ่งที่ต้องส่งเสริม สนับสนุนให้นักจัดหางานมองการณ์ไกล และเตรียมหาหนทางรับมือกับการเปลี่ยนแปลง ซึ่งเป็นไปตามนโยบายปรับเปลี่ยนภาครัฐสู่การเป็นรัฐบาลดิจิทัล ที่มุ่งสร้างความเชื่อมั่นในการใช้เทคโนโลยี
นายไพโรจน์ กล่าวว่า กรมการจัดหางานได้ตระหนักถึงความสําคัญของการพัฒนาศักยภาพบุคลากรและการสร้างทุนมนุษย์ แก่บุคลากรที่ปฏิบัติงานด้านจัดหางาน เพื่อให้มีองค์ความรู้และทักษะที่จําเป็นอันจะทําให้เกิดการเรียนรู้และนําไปปรับใช้ เพื่อเป็นเครื่องมือในการขับเคลื่อนให้องค์กรไปสู่เป้าหมาย คือ "คนไทยมีงานทํา" จนนํามาซึ่งการจัดฝึกอบรมเชิงปฏิบัติการหลักสูตรนักจัดหางานระดับต้น ประจําปี พ.ศ. 2566 ในครั้งนี้ ระหว่างวันที่ 19 - 23 ธันวาคม 2565 ณ โรงแรมเดอะพาลาสโซ ถนนรัชดาภิเษก เขตดินแดง กรุงเทพมหานคร โดยมีวัตถุประสงค์เพื่อให้เจ้าหน้าที่มีความรู้ ความเข้าใจ มีทักษะ และทัศนคติที่ดีในการปฏิบัติงาน สามารถนําเครื่องมือต่างๆ ของกรมการจัดหางานที่มีมาให้บริการ เพื่อให้ผู้ที่ต้องการมีงานทํา กลับเข้าสู่ตลาดแรงงาน เพิ่มประสิทธิภาพในการให้บริการจัดหางานและได้รับความเชื่อถือจากผู้ใช้บริการซึ่งมีข้าราชการบรรจุใหม่ที่ปฏิบัติงานด้านจัดหางานทั้งส่วนกลางและส่วนภูมิภาคเข้ารับการฝึกอบรมเชิงปฏิบัติการ“นักจัดหางานระดับต้น” จํานวน 35 คน โดยปีงบประมาณที่ผ่านมา มีผู้ผ่านการฝึกอบรมนักจัดหางานระดับต้น จํานวน 91 คน และได้รับการฝึกอบรมเพิ่มเติม เป็นนักจัดหางานระดับกลาง จํานวน 82 คน
“การพัฒนาใด ๆ ต้องเริ่มเรียนรู้ที่ตัวเราก่อนเป็นอันดับแรก หากนักจัดหางานมีความรู้ ความสามารถ ทักษะ และความเชี่ยวชาญในการให้บริการจัดหางานแก่มาผู้ใช้บริการมากเท่าใด การบริหารจัดหางานก็ยิ่งจะมีประสิทธิภาพมากเท่านั้น อันจะส่งผลให้ผู้สมัครงานได้งานตามความรู้ ความสามารถ ทักษะและความถนัดของตนเอง รวมทั้งนายจ้างได้คนที่มีความพร้อม มีศักยภาพในการทํางานตรงตามความต้องการ”อธิบดีกรมการจัดหางาน กล่าว
ทั้งนี้ สําหรับผู้ที่ต้องการหางานทํา ต้องการเปลี่ยนงาน และนายจ้าง/สถานประกอบการที่มีความประสงค์จ้างคนเข้าทํางาน สามารถใช้บริการจัดหางานออนไลน์กับกรมการจัดหางานได้ที่เว็บไซต์ ไทยมีงานทํา.doe.go.th หรือ Application “ไทยมีงานทํา” ซึ่งรวบรวมตําแหน่งงานจากประเทศไว้มากที่สุด หรือสอบถามรายละเอียดเพิ่มเติมได้ที่สํานักงานจัดหางานจังหวัด สํานักงานจัดหางานกรุงเทพมหานครพื้นที่ 1 – 10 หรือที่สายด่วนกระทรวงแรงงาน โทร.1506 กด 2 กรมการจัดหางาน และสายด่วนกรมการจัดหางาน โทร. 1694
รัฐบาลไทย-ข่าวทำเนียบรัฐบาล-ปลัดฯ ณัฐพล ร่วมหารือแลกเปลี่ยนแนวทางการขับเคลื่อนอุตสาหกรรม ระหว่างไทยกับออสเตรเลีย
วันอาทิตย์ที่ 18 ธันวาคม 2565
18/12/2565
ปลัดฯ ณัฐพล ร่วมหารือแลกเปลี่ยนแนวทางการขับเคลื่อนอุตสาหกรรม ระหว่างไทยกับออสเตรเลีย
ปลัดกระทรวงอุตสาหกรรม หารือร่วมกับ เอกอัครราชทูต ณ กรุงแคนเบอร์รา ประเทศออสเตรเลีย และรองอธิบดีกรมอเมริกาและแปซิฟิกใต้
เมื่อวันที่ 15 ธันวาคม 2565 ดร.ณัฐพล รังสิตพล ปลัดกระทรวงอุตสาหกรรม หารือแลกเปลี่ยนแนวทางการขับเคลื่อนความร่วมมือด้านอุตสาหกรรมระหว่างประเทศไทยกับเครือรัฐออสเตรเลีย ร่วมกับ นางสาวอาจารี ศรีรัตนบัลล์ เอกอัครราชทูต ณ กรุงแคนเบอร์รา ประเทศออสเตรเลีย และนางสาวนิภา นิรันดร์นุต รองอธิบดีกรมอเมริกาและแปซิฟิกใต้ สําหรับประเด็นหารือในครั้งนี้ ประกอบด้วย ความคืบหน้าการดําเนินงานศูนย์ทดสอบยานยนต์และยางล้อแห่งชาติ (ATTRIC) ภาพรวมการลงทุน ปี 2565 ทิศทางการลงทุนภาคอุตสาหกรรมในอนาคต ความร่วมมือด้านอ้อยและน้ําตาลทรายระหว่างไทยและออสเตรเลีย และข้อมูลด้านเศรษฐกิจการค้าระหว่างไทย - ออสเตรเลีย เป็นต้น โดยมี นางศิริเพ็ญ เกียรติเฟื่องฟู รองผู้อํานวยการสํานักงานเศรษฐกิจอุตสาหกรรม และคณะผู้บริหารกระทรวงอุตสาหกรรม เข้าร่วมการหารือ ณ ห้องประชุม อก.2 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ปลัดฯ ณัฐพล ร่วมงานกาชาดร้านกระทรวงอุตสาหกรรม พร้อมมอบของรางวัลสร้างความสุขให้ประชาชน
วันอาทิตย์ที่ 18 ธันวาคม 2565
18/12/2565
ปลัดฯ ณัฐพล ร่วมงานกาชาดร้านกระทรวงอุตสาหกรรม พร้อมมอบของรางวัลสร้างความสุขให้ประชาชน
ดร.ณัฐพล รังสิตพล ปลัดกระทรวงอุตสาหกรรม ร่วมงานกาชาดร้านกระทรวงอุตสาหกรรม พร้อมมอบของรางวัลสร้างความสุขให้ประชาชน
กรุงเทพฯ 11 ธันวาคม 2565 - ดร.ณัฐพล รังสิตพล ปลัดกระทรวงอุตสาหกรรม ร่วมด้วย นายใบน้อย สุวรรณชาตรี อธิบดีกรมส่งเสริมอุตสาหกรรม นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม พร้อมด้วย นายเอกภัทร วังสุวรรณ เลขาธิการสํานักงานคณะกรรมการอ้อยและน้ําตาลทราย เข้าร่วมงานกาชาดประจําปี 2565 ภายใต้แนวคิด “9 ทศวรรษใต้ร่มพระบารมี สดุดีสภานายิกาสภากาชาดไทย” เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในโอกาสมหามงคลเฉลิมพระชนมพรรษา 90 พรรษา และทรงดํารงตําแหน่งสภานายิกาสภากาชาดไทยครบ 66 ปี ภายในงานมีกิจกรรมจากหน่วยงานต่าง ๆ ทั้งภาครัฐและเอกชนมาให้ประชาชนได้ร่วมสนุก และลุ้นรับรางวัล รวมถึงมีผลิตภัณฑ์มาจําหน่ายในราคาพิเศษมากมาย ณ ร้านกระทรวงอุตสาหกรรม สวนลุมพินี
สําหรับร้านกระทรวงอุตสาหกรรม จัดขึ้นภายใต้แนวคิด “อุตสาหกรรมรวมใจ ใต้ร่มพระบารมี สดุดี 90 พรรษา” โดยมีกิจกรรมให้ประชาชนร่วมสนุกมากมาย เช่น ลุ้นรับรางวัลใหญ่กับสลากกาชาดร้านกระทรวงอุตสาหกรรมกว่า 20 รางวัล อาทิ รถยนต์ไฟฟ้า MG EP PLUS รถยนต์ SUZUKI SWIFT รุ่น GL PLUS ทองคํารูปพรรณ สนุกและลุ้นโชคกับเกมกระสวยอวกาศภายในร้านกระทรวงอุตสาหกรรม อาทิ เครื่องใช้ไฟฟ้า รถจักรยาน สินค้าอุปโภคบริโภคมากมาย และตื่นตาตื่นใจกับศิลปินนักร้องที่หมุนเวียนมาสร้างสีสันและความบันเทิงทุกวัน แล้วพบกันที่ร้านกระทรวงอุตสาหกรรม ระหว่างวันที่ 8-18 ธันวาคม 2565 ณ บริเวณร้านที่ 3.4 กระทรวงอุตสาหกรรม โซนส่วนราชการ สวนลุมพินี
### PR.DIPROM
(กลุ่มประชาสัมพันธ์ สํานักงานเลขานุการกรม กรมส่งเสริมอุตสาหกรรม) รายงาน